Ronaldo butun dunyodagi onalardan uzr so‘radi

Braziliyalik sobiq futbol yulduzi, hozirda Ispaniyaning “Valyadolid” klubi prezidenti Ronaldo JCh—2002 musobaqasida nima sababdan noodatiy soch turmagi bilan harakat qilganini tushuntirdi.

Bu dahshatli edi! Meni ko‘rib, sochini o‘shanday turmak qilgan barcha bolalarning onalaridan uzr so‘rayman. Musobaqa yarim finalidan oldin jarohat oldim va bu haqida Braziliya OAVga gapirishni istamadim. Shu sabab sochimni shunday oldirdim.
Jamoadoshlarimdan yangi soch turmagim haqida so‘radim: “Sizlarga yoqyaptimi?”. Ular javob berdi: “Yo‘q, bu dahshat! Olib tashla”. Biroq jurnalistlar bu soch turmagini ko‘rgandan keyin, jarohatim haqida unutdi.
Ronaldo, sobiq futbolchi
Eslatib o‘tamiz, Ronaldo JCh—2002 musobaqasida 8 ta gol bilan eng yaxshi to‘purarga aylandi. U Germaniyaga qarshi kechgan finalda (2:0) ikkita gol urib, jamoasiga chempionlik olib kelgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!